

**ΙΔΡΥΜΑ ΔΙΑΧΕΙΡΙΣΗΣ ΕΥΡΩΠΑΪΚΩΝ ΠΡΟΓΡΑΜΜΑΤΩΝ ΔΙΑ ΒΙΟΥ ΜΑΘΗΣΗΣ**

**ΠΡΟΓΡΑΜΜΑ Erasmus+**

**ΕΘΝΙΚΗ ΠΡΟΣΚΛΗΣΗ ΥΠΟΒΟΛΗΣ ΠΡΟΤΑΣΕΩΝ 2023**

**ΣΤΑ ΠΛΑΙΣΙΑ ΤΗΣ ΠΡΟΣΚΛΗΣΗΣ ΤΗΣ ΕΕ 2023 — EAC/A10/2023**

**ΓΙΑ ΤΟΥΣ ΤΟΜΕΙΣ ΤΗΣ ΕΚΠΑΙΔΕΥΣΗΣ, ΚΑΤΑΡΤΙΣΗΣ ΚΑΙ ΑΘΛΗΤΙΣΜΟΥ**

1. **Το πρόγραμμα Erasmus+:**

Η παρούσα Εθνική Πρόσκληση ανακοινώνεται συμπληρωματικά της Πρόσκλησης υποβολής προτάσεων της ΕΕ η οποία βασίζεται στον κανονισμό (ΕΕ) 2021/817 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του προγράμματος «Erasmus+»: το πρόγραμμα της Ένωσης για την εκπαίδευση και την κατάρτιση, τη νεολαία και τον αθλητισμό καθώς και στο ετήσιο πρόγραμμα εργασίας του Erasmus+ για το 2023 [C(2022)6002]. Το πρόγραμμα Erasmus+ καλύπτει την περίοδο 2021 έως 2027. Οι γενικοί και οι ειδικοί στόχοι του προγράμματος Erasmus+ ορίζονται στο άρθρο 3 του κανονισμού Erasmus+.

1. **Προϋπολογισμός**

Ο συνολικός προϋπολογισμός για τη συμμετοχή Κυπρίων δικαιούχων στα πλαίσια της εκπαίδευσης και της κατάρτισης για την πρόσκληση 2023 ανέρχεται στα **12.094634** Ευρώ για τη Βασική Δράση 1 και Βασική Δράση 2 αποσκοπούν σε κινητικότητα και συνεργασία μεταξύ χωρών του Προγράμματος και σε **943.345** για τις δράσεις που αποσκοπούν σε κινητικότητα μεταξύ χωρών του Προγράμματος και τρίτων χωρών. Η κατανομή των κονδυλίων έχει ως ακολούθως:

|  |  |  |  |
| --- | --- | --- | --- |
| **Τομέας Εκπαίδευσης** | **Βασική Δράση 1\*** | **Βασική Δράση 2**  **Συμπράξεις Συνεργασίας** | **Βασική Δράση 2 Συμπράξεις Μικρής Κλίμακας\*\*** |
| Σχολική Εκπαίδευση | **€1.757.450**  Διαπιστευμένοι οργ.: **€**1.230.215  Μη διαπιστευμένοι οργ.: **€**527.235 | **€607.258** | **€132.615**  1η προθεσμία: €79.569  2η προθεσμία: €53.046 |
| Τριτοβάθμια Εκπαίδευση – Κινητικότητα μεταξύ Χωρών του Προγράμματος | **€4.930.110** | **€688.950** | Δεν εφαρμόζεται |
| Τριτοβάθμια Εκπαίδευση – Διεθνής Κινητικότητα | **€943.345** | Δεν εφαρμόζεται | Δεν εφαρμόζεται |
| Επαγγελματική Eκπαίδευση και Kατάρτιση | **€2.350.015**  Διαπιστευμένοι οργ.: €1.645.010,5  Μη διαπιστευμένοι οργ.: **€**705.004,5 | **€534.620** | **€141.428**  1η προθεσμία: €84.856,80  2η προθεσμία: €56.571,2 |
| Εκπαίδευση Eνηλίκων | **€416.900**  Διαπιστευμένοι οργ.: €166.760  Μη διαπιστευμένοι οργ.: €250.140 | **€400.000** | **€135.288**  1η προθεσμία: €81.172,80  2η προθεσμία: €54.115,20 |
| Αθλητισμός | **€79.505** | Δεν εφαρμόζεται | Δεν εφαρμόζεται |

**Σημειώσεις**:

**\*** Για τους πιο κάτω τομείς, το κονδύλι της Βασικής Δράσης 1 κατανέμεται μεταξύ διαπιστευμένων και μη διαπιστευμένων οργανισμών με συγκεκριμένη ποσόστωση, εντός μόνο μίας προθεσμίας υποβολής αίτησης.

|  |  |  |
| --- | --- | --- |
| Τομέας | Διαπιστευμένοι οργανισμοί | Μη διαπιστευμένοι οργανισμοί |
| Σχολική Εκπαίδευση | 70% | 30% |
| Επαγγελματική Εκπαίδευση και Κατάρτιση | 70% | 30% |
| Εκπαίδευση Ενηλίκων | 40% | 60% |

**\*\*** Οι Συμπράξεις Μικρής Κλίμακας της Βασικής Δράσης 2 θα έχουν δύο προθεσμίες για υποβολή αιτήσεων και το 60% του διαθέσιμου κονδυλίου θα κατανεμηθεί στην πρώτη Πρόσκληση ενώ το 40% στη δεύτερη.

1. **Προθεσμίες για την υποβολή αιτήσεων 2023 ανά δράση**

Οι κύριες προθεσμίες για την υποβολή προτάσεων, στα πλαίσια των **αποκεντρωμένων δράσεων** (που επιχορηγούνται από το ΙΔΕΠ Διά Βίου Μάθησης), είναι οι ακόλουθες:

|  |  |
| --- | --- |
| **Δράση** | **Καταληκτική ημερομηνία** |
| **Βασική Δράση 1** | |
| Κινητικότητα ατόμων στους ακόλουθους τομείς   * Σχολική Εκπαίδευση * Επαγγελματική Εκπαίδευση και Κατάρτιση * Τριτοβάθμια Εκπαίδευση * Εκπαίδευση Ενηλίκων * Αθλητισμός | **23 Φεβρουαρίου, 2023**  1μμ ώρα Κύπρου |
| **Βασική Δράση 2** | |
| Συμπράξεις Συνεργασίας στους τομείς της Σχολικής Εκπαίδευσης, Επαγγελματικής Εκπαίδευσης και Κατάρτισης, Τριτοβάθμιας Εκπαίδευσης και Εκπαίδευσης Ενηλίκων | **22 Μαρτίου, 2023**  1μμ ώρα Κύπρου |
|
|
|
| Συμπράξεις Μικρής Κλίμακας στους τομείς της Σχολικής Εκπαίδευσης, Επαγγελματικής Εκπαίδευσης και Κατάρτισης και Εκπαίδευσης Ενηλίκων | 1η Προθεσμία:  **22 Μαρτίου, 2023**  1μμ ώρα Κύπρου  2η Προθεσμία:  **4 Οκτωβρίου 2023**  1μμ ώρα Κύπρου |
|
|
|

**Περισσότερες πληροφορίες**

Μπορείτε να βρείτε τους λεπτομερείς όρους της παρούσας πρόσκλησης υποβολής προτάσεων, συμπεριλαμβανομένων των προτεραιοτήτων, στον Οδηγό του Προγράμματος Erasmus+ 2023, στην ακόλουθη διαδικτυακή διεύθυνση:

<https://ec.europa.eu/programmes/erasmus-plus/resources/programme-guide_el>

Ο Οδηγός του Προγράμματος Erasmus+ αποτελεί αναπόσπαστο μέρος της παρούσας πρόσκλησης υποβολής προτάσεων και οι όροι συμμετοχής και χρηματοδότησης που διατυπώνονται στον εν λόγω οδηγό ισχύουν πλήρως για την παρούσα πρόσκληση. Λεπτομέρειες αναφορικά με κάθε δράση παρουσιάζονται στην ιστοσελίδα του ΙΔΕΠ.

Για περισσότερες πληροφορίες, οι ενδιαφερόμενοι μπορούν να παρακολουθήσουν, επίσης, τις ημερίδες ενημέρωσης και κατάρτισης που προγραμματίζονται από το ΙΔΕΠ και ανακοινώνονται στην ιστοσελίδα και στα μέσα κοινωνικής δικτύωσης του ΙΔΕΠ ή να επικοινωνήσουν με Λειτουργούς του ΙΔΕΠ.